b'\n_START_ARTICLE_\nJosephine Henning\n_START_PARAGRAPH_\nJosephine Henning (s. 8. syyskuuta 1989 Mainz, Saksa) on saksalainen jalkapalloilija, pelipaikaltaan puolustaja. H\xc3\xa4n on pelannut Saksan maajoukkueessa huhtikuun 2018 loppuun menness\xc3\xa4 42 maaottelua ja tehnyt niiss\xc3\xa4 kaksi maalia. H\xc3\xa4n kuului Saksan kultaa voittaneeseen EM-kisajoukkueeseen 2013 mutta ei pelannut lopputurnauksessa yht\xc3\xa4\xc3\xa4n ottelua. MM-kilpailuissa 2015 h\xc3\xa4n p\xc3\xa4\xc3\xa4si vaihtopelaajana kent\xc3\xa4lle alkulohko-ottelussa Thaimaata vastaan. H\xc3\xa4n voitti olympiakultaa Rio de Janeiron olympialaisissa 2016._NEWLINE_Seuratasolla Henning edusti viimeksi englantilaisseura Arsenalia vuoteen 2018. H\xc3\xa4nen aiempia seurojaan ovat 1. FC Saarbr\xc3\xbccken, 1. FFC Turbine Potsdam ja VfL Wolfsburg sek\xc3\xa4 ranskalaisseurat Paris Saint-Germain ja Olympique Lyon. H\xc3\xa4n on voittanut Mestarien liigan vuonna 2010 Potsdamin, vuosina 2013 ja 2014 Wolfsburgin sek\xc3\xa4 vuonna 2017 Lyonin joukkueessa.'